Politiet har brug for offentlighedens hjælp til at identificere manden, som er fanget af et kamera ved en hæveautomat i Aarhus Centrum.

Manden har misbrugt stjålne dankort ved flere lejligheder i perioden oktober til december 2016. Det skriver Østjyllands Politi i en pressemeddelelse.

I alt har manden ifølge politiet stjålet 16 dankort i det århusianske natteliv. Han har muligvis haft en medgeringsmand, som har afluret pinkoder.

Kortene er misbrugt 44 gange, og det er lykkedes manden at hæve mere end 100.000 kroner.